
NEAPBŪVĒTA ZEMESGABALA PILSSALAS IELĀ 8B, JELGAVĀ 
APBŪVES TIESĪBAS IZSOLE

Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
Jelgavas valstspilsētas pašvaldībai piederošais nekustamais īpašums - zemesgabals ar kadastra numuru 09000120097 Pilssalas ielā 8B, Jelgavā (turpmāk – Zemesgabals) ir neapbūvēts un sastāv no zemes vienības 810 m2 platībā ar kadastra apzīmējumu  09000120093. Zemesgabals ir ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000953684.
Saskaņā ar Jelgavas pilsētas teritorijas plānojumu 2009.-2021. gadam (apstiprināts ar Jelgavas pilsētas domes 2017. gada 23. novembra lēmumu Nr. 13/2), Zemesgabala atļautā izmantošana ir publiskā apbūve. 
Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88) novērtēja un noteica Zemesgabala apbūves tiesības maksu 4000,00 euro (četri tūkstoši euro) gadā bez pievienotās vērtības nodokļa.
Jelgavas valstspilsētas pašvaldības dome 2026. gada 25. jūnijā pieņēma lēmumu Nr. 10/16 “Neapbūvēta zemesgabala Pilssalas ielā 8B, Jelgavā apbūves tiesības izsole” (turpmāk - Lēmums), ar kuru apbūves tiesības izsolei tika nodota zemes vienība ar kadastra apzīmējumu  09000120093 Pilssalas ielā 8B, Jelgavā, bet, uzklausot ar Lēmumu pieaicināto speciālistu viedokļus un, ņemot vērā uzņēmēju interesi, Jelgavas valstspilsētas pašvaldības Izsoles komisija 2026. gada 18. augustā nolēma neapstiprināt par izsoles dalībniekiem nevienu no izsoles pretendentiem un izsoli pārtraukt.
Ņemot vērā minēto, ir nepieciešams rīkot jaunu izsoli par  Zemesgabala apbūves tiesības piešķiršanu, kurā tiktu paplašināts apbūves tiesības piešķiršanas mērķis un veicinātas konkurētspējīgas izsoles pretendentu Zemesgabala apbūves iespējas.
Ņemot vērā iepriekš minēto un saskaņā ar Pašvaldības likuma 4. panta pirmās daļas 12. punktu, Civillikuma 1129.2 pantu, Publiskas personas finanšu līdzekļu un mantas izšķērdēšanas novēršanas likuma 6.5 pantu, Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 4. nodaļu, Jelgavas valstspilsētas pašvaldības īpašuma atsavināšanas komisijas 2026. gada 6. maija lēmumu Nr. 4/14 “Neapbūvēta zemesgabala Pilssalas ielā 8B apbūves tiesības izsoles sākuma cenas noteikšana”,

JELGAVAS VALSTSPILSĒTAS PAŠVALDĪBAS DOME NOLEMJ:
1. [bookmark: _Hlk172889472]Izsolīt zemes vienības ar kadastra apzīmējumu 09000120093 Pilssalas ielā 8B, Jelgavā (turpmāk - Zemesgabals) apbūves tiesību mutiskā izsolē ar augšupejošu soli, nosakot:
1.1. Zemesgabala apbūves tiesības izsoles sākuma cenu - apbūves tiesības maksu gadā bez pievienotās vērtības nodokļa 4000,00 euro (četri tūkstoši euro), izsoles soli 500,00 euro (pieci simti euro), izsoles nodrošinājumu 400,00 euro (četri simti euro), izsoles reģistrācijas maksu 50 euro (piecdesmit euro);
1.2. apbūves tiesība tiek piešķirta uz 30 (trīsdesmit) gadiem ar mērķi – multifunkcionāla komercobjekta būvniecība, kura viena no obligātajām sastāvdaļām ir kafejnīca (turpmāk – Objekts), atbilstoši spēkā esošajam teritorijas plānojumam;
1.3. apbūves tiesīgajam Objekta būvniecība jāuzsāk ne vēlāk kā 12 (divpadsmit) mēnešu laikā pēc līguma par apbūves tiesību noslēgšanas dienas, ko apliecina Būvniecības informācijas sistēmā veikta atzīme par nosacījumu izpildi;
1.4. [bookmark: _Hlk216079182]apbūves tiesīgajam Objekts jānodod ekspluatācijā ne vēlāk kā 36 (trīsdesmit sešu) mēnešu laikā pēc līguma par apbūves tiesību noslēgšanas dienas.
2. Apstiprināt Zemesgabala apbūves tiesības izsoles noteikumus (pielikumā).
3. Jelgavas valstspilsētas pašvaldības Izsoles komisijai rīkot Zemesgabala apbūves tiesības mutisko izsoli ar augšupejošu soli normatīvajos aktos noteiktajā kārtībā divās kārtās – 1. kārta – iesniegto pieteikumu atbilstības novērtējums atbilstoši izsoles noteikumiem, 
2. kārta – mutiskā izsole starp apstiprinātajiem izsoles dalībniekiem.
4. Uz Izsoles komisijas 1. kārtu kā ekspertus viedokļa izteikšanai aicināt: 
4.1. Jelgavas valstspilsētas pašvaldības domes priekšsēdētājs Mārtiņš Daģis;
4.2. Jelgavas valstspilsētas pašvaldības domes priekšsēdētāja vietnieks Mārtiņš Štāls;
4.3. Jelgavas valstspilsētas pašvaldības iestādes “Centrālā pārvalde” Būvvaldes vadītājs Dainis Petzāls;
4.4. Jelgavas valstspilsētas pašvaldības iestādes “Centrālā pārvalde” Būvvaldes Arhitektūras un pilsētvides nodaļas vadītāja – arhitekte Zeltīte Bīmane;
4.5. Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta vadītāja Gunita Osīte; 
4.6. Arhitekts Vents Grietēns – “Projektu Birojs Grietēns un Kagainis” SIA valdes loceklis.


Domes priekšsēdētājs									M.Daģis 
DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

